

**Жария мүдделі ұйымдардың қаржылық есептілікті депозитарийге тапсыру қағидаларын бекіту туралы**

Қазақстан Республикасы Қаржы министрінің 2022 жылғы 28 қаңтардағы № 94 бұйрығы. Қазақстан Республикасының Әділет министрлігінде 2022 жылғы 31 қаңтарда № 26686 болып тіркелді

      "Бухгалтерлік есеп және қаржылық есептілік туралы" Қазақстан Республикасы Заңының 19-бабының 7-тармағына сәйкес БҰЙЫРАМЫН:

      1. Қоса беріліп отырған жария мүдделі ұйымдардың қаржылық есептілікті депозитарийге тапсыру қағидаларын бекіту туралы.

      2. Қазақстан Республикасы Қаржы Министрлігінің Бухгалтерлік есеп, аудит және бағалау әдіснамасы департаменті Қазақстан Республикасының заңнамасында белгіленген тәртіппен:

      1) Осы бұйрықтың Қазақстан Республикасы Әділет министрлігінде мемлекеттік тіркелуін;

      2) Осы бұйрықтың Қазақстан Республикасы Қаржы министрлігінің интернет-ресурсында орналастырылуын;

      3) Осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Қаржы вице-министріне жүктелсін.

      4. Осы бұйрық алғашқы ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *Қаржы министрі* | *Е. Жамаубаев* |

      "КЕЛІСІЛДІ"

      Қазақстан Республикасы

      Ұлттық Банкі

|  |  |
| --- | --- |
|  | Қазақстан Республикасы Қаржы министрінің 2022 жылғы 28 қаңтардағы № 94 Бұйрығымен бекітілген |

**Жария мүдделі ұйымдардың депозитарийге қаржылық есептілікті ұсыну қағидалары**

      1. Осы жария мүдделі ұйымдардың қаржылық есептілікті депозитарийге ұсыну қағидалары (бұдан әрі – қағидалар) "Бухгалтерлік есеп және қаржылық есептілік туралы" Қазақстан Республикасының Заңына (бұдан әрі – Заң) сәйкес әзірленді, жария мүдделі ұйымдардың (бұдан әрі – Ұйымдастыру) қаржылық есептілік депозитарийіне (бұдан әрі – депозитарий) қаржылық есептілікті ұсыну тәртібін айқындайды.

      2. Сәйкестендіру көрсеткіштерін ұйымдар осы Қағидалардың қосымшасына сәйкес депозитарийдің негізгі кіші бөліміне тапсырады.

      Ұйымдар депозитарийдің қосымша кіші бөліміне қаржылық есептілікті және (немесе) аудиторлық есепті ұсынады.

      3. Ұйымдар (есепті кезең ішінде әрекетсіз және есепті кезеңнің 1 қаңтарына дейін банкрот деп жарияланғандарды қоспағанда) жыл сайын есепті жылдан кейінгі жылдың 31 тамызынан кешіктірмей депозитарийдің интернет – ресурсы арқылы (бұдан әрі – Портал) салалық заңнамада белгіленген тәртіппен бекітілген, депозитарийді жүргізу жөніндегі қызметті жүзеге асыратын уәкілетті болып айқындалған ұйымға (бұдан әрі – Уәкілетті ұйым) жылдық қаржылық есептілікті ұсынады.

      Ұйымдар (қаржы ұйымдарын және есепті кезең ішінде әрекетсіз және есепті кезеңнің 1 қаңтарына дейін банкрот деп жарияланғандарды қоспағанда) "Жария мүдделі ұйымдардың (қаржы ұйымдарынан басқа) жариялауы үшін жылдық қаржылық есептіліктің тізбесі мен нысандарын бекіту туралы" Қазақстан Республикасы Қаржы министрінің 2017 жылғы 28 маусымдағы № 404 бұйрығымен (Нормативтік құқықтық актілерді мемлекеттік тіркеу тізілімінде № 15384 болып тіркелген) бекітілген тізбе мен нысандарға сәйкес жылдық қаржылық есептілікті жасайды.

      4. Әрекетсіз және банкрот деп жарияланған ұйымдар тізбесі депозитарийдің салықтық әкімшілендіруді жүзеге асыратын мемлекеттік органның ақпараттық жүйелерімен (деректер базасымен) әрекетсіз ұйымдар бойынша мәліметтерді беру бөлігінде ақпараттық өзара іс-қимыл арқылы депозитарийге беріледі.

      Жаңадан құрылған ұйымдар тіркелген сәттен бастап есепті жылдың 31 желтоқсаны аралығындағы кезеңге жылдық қаржылық есептілікті ұсынады.

      5. Еншілес ұйымдары бар ұйымдар Заңның 16 және 17 баптарына сәйкес жасалған жылдық шоғырландырылған қаржылық есептілікті қосымша ұсынады.

      6. "Аудиторлық қызмет туралы" Қазақстан Республикасы Заңының талаптарына сәйкес аудит міндетті болып табылатын ұйымдар осы Қағидалардың 8-тармағында белгіленген тәртіппен портал арқылы уәкілетті ұйымға қаржылық есептілікпен бірге "PDF" (Portable Document Format) электрондық форматында аудиторлық есепті (аудиторлық ұйымның қолы қойылған және мөрімен (бар болған жағдайда) расталған қағаз нұсқасының сканерленген көшірмесі) ұсынады. Еншілес ұйымдары бар аудиторлық есебі шоғырландырылған есептілік бойынша ұсынылады.

      Ұйымдар бастамашылық аудиттің нәтижелері бойынша есепті өз бастамасы бойынша ұсынады.

      7. Ұйымдар депозитарийге ұсынатын қаржылық есептілік:

      1) бухгалтерлік балансты;

      2) пайда мен шығындар туралы есепті;

      3) ақша қаражатының қозғалысы туралы есепті (тікелей немесе жанама әдіс);

      4) капиталдағы өзгерістер туралы есепті;

      5) түсіндірме жазбаны (ашу халықаралық қаржылық есептілік стандарттарына сәйкес жүзеге асырылады) қамтиды.

      Қаржылық есептілік жеке кабинетті және Уәкілетті ұйым Порталда іске асырған "Есептілікті ұсынудың бірыңғай жүйесі" (бұдан әрі – Жеке кабинет) электрондық сервисін пайдалана отырып, депозитарийге ұсынуға қалыптастырылады.

      8. Ұйымдар қаржылық есептілікті және аудиторлық есепті депозитарийге мынадай тәртіппен ұсынады:

      1) қаржылық есептілікті Жеке кабинет арқылы дайындайды.

      Ұйымдармен жеке кабинетіндегі жұмыс нәтижесінде қаржылық есептілікті, оны бекіту туралы шешімді және аудиторлық есепті, сондай-ақ осы Қағидаларға қосымшаға сәйкес депозитарийдің ұйымның сәйкестендіру көрсеткішін қамтитын электрондық есеп (бұдан әрі – электрондық есеп) қалыптастырылады, оған ұйымның басшылық пен бас бухгалтердің электрондық цифрлық қолтаңбасы қойылады;

      2) депозитарийдің құрылымына енгізу үшін Уәкілетті ұйымға электрондық есепті жібереді.

      9. Уәкілетті ұйым ұйымның электрондық есебі келіп түскен күннен бастап үш жұмыс күні ішінде оның Жеке кабинетінде және (немесе) электрондық цифрлық қолтаңбада көрсетілген ұйымның электрондық мекенжайына қаржылық есептілікті депозитарийге енгізу немесе электрондық есепті қабылдаудан бас тарту себептері туралы электрондық хабарлама жібереді.

      Электрондық есеп ұйымға қаржылық есептілікті депозитарийге енгізу туралы электрондық хабарлама жіберілген сәттен бастап қабылданды деп есептеледі.

      Депозитарийге ұсынылған қаржылық есептілік пен аудиторлық есеп ауыстырылмайды.

      10. Ұйымдар уәкілетті ұйымның электрондық цифрлық қолтаңбасымен қол қойылған электрондық хабарламаны басып шығарады, оған бірінші басшы мен бас бухгалтер қол қояды және сақтайды.

      11. Ұйымның осы Қағидалардың 5, 6, 7 және 8-тармақтарында көрсетілген талаптарды сақтамаған кезде Уәкілетті ұйым ұйымның электрондық есебін қабылдамайды. Уәкілетті ұйым ұсынылған аудиторлық есептің және қаржылық есептіліктің мазмұнын қарамайды.

|  |  |
| --- | --- |
|  | Жария мүдделі ұйымдардың депозитарийге қаржылық есептілікті ұсыну қағидаларға Қосымша |

**Ұйымын сәйкестендіру көрсеткіштері**

|  |  |  |
| --- | --- | --- |
| р/с № | Көрсеткіш | Түсіндірме |
| 1. | БСН | Бизнес-сәйкестендіру нөмірі |
| 2. | Мемлекеттік тіркеу күні | Мемлекеттік (есептік) тіркеу (қайта тіркеу) күні |
| 3. | Атауы | Толық атауы (құрылтай құжаттарына сәйкес) |
| 4. | Орналасқан жері | Заңды және нақты мекенжайы (пошта индексі, облыс, аудан, елді мекен, көше атауы, үй, пәтер, телефон, факса нөмірі, веб-сайт, e-mail) |
| 5. | Бірінші басшы (жоғары лауазымды тұлға) | Бірінші басшының (ұйымның жоғары лауазымды тұлғасының) тегі, аты, әкесінің аты (бар болса) және жеке сәйкестендіру нөмірі (ЖСН) |
| 6. | Бас  бухгалтер | Бас бухгалтердің тегі, аты, әкесінің аты (бар болса) және ЖСН, сондай-ақ кәсіби бухгалтер сертификаты туралы мәліметтер (кім берген, берілген күні, сертификат нөмірі), ол мүшесі болып табылатын кәсіби бухгалтерлер ұйымының атауы (мүшелік билеттің немесе кәсіби бухгалтерлер ұйымындағы мүшелікті растайтын құжаттың нөмірі мен күні) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК